stanford-oval/wikipedia huggingface dataset:
ויכולו
בתרבות

ב"שיר ליל שבת" שכתב יהודה עמיחי מופיעות המילים "אבי התפלל ויכולו הארץ וכל צבאם", וביצעו אותו אתי אנקרי, חוה אלברשטיין, נורית גלרון, קרני פוסטל, וכן להקת הבחורים מאפיקים על פי הלחן של משה וילנסקי.
ראו גם

מצוות קידוש השבת בדברים
קידוש
יום השבת
הערות שוליים

↑  במנהג איטליה המקורי, חסר פסקה זו באמצע התפילה, ונאמרת רק אחרי התפילה. ועיין במחזור קמחא דאבישונא, בולוניא ש"א, עמ' 51 שמאריך לתרץ מנהג זה.
↑  גרסת כמה ראשונים בתלמוד בבלי, מסכת שבת, דף קי"ט, עמוד ב'.
↑  שולחן ערוך, אורח חיים, סימן רס"ח, סעיף ז'.
↑  ט"ז, אורח חיים, סימן רס"ח, סעיף קטן ה'.
↑  תלמוד בבלי, מסכת שבת, דף קי"ט, עמוד ב'
↑  מילים לשיר שיר ליל שבת - יהודה עמיחי, באתר שירונט
↑  אתי אנקרי - שיר ליל שבת, נבדק ב-2021-08-06
↑  שיר ליל שבת (התבואי אלי הלילה) - חוה אלברשטיין, נבדק ב-2021-08-06
↑  נורית גלרון - שיר ליל שבת, נבדק ב-2021-08-06
↑  קרני פוסטל - שיר ליל שבת, נבדק ב-2021-08-06
זאנאדו (סרט)

| --- | --- |

כרזת הסרט
 בימוי:  רוברט גרינוואלד 
 הופק בידי:  לורנס גורדון ג'ואל סילבר
 תסריט:  ריצ'רד כריסטיאן דנוס, מרק רייד רובל 
 עריכה:  דניס וירקלר 
 שחקנים ראשיים:  מייקל בק אוליביה ניוטון-ג'ון ג'ין קלי
 מוזיקה:  אוליביה ניוטון-ג'ון The Tubes ג'ון פראר Electric Light Orchestra
 צילום:  ויקטור קמפר 
 מדינה:  ארצות הברית 
 חברת הפקה:  סרטי יוניברסל 
 חברה מפיצה:  סרטי יוניברסל
 שיטת הפצה:  הורדה דיגיטלית, וידאו על פי דרישה 
 הקרנת בכורה:  8 באוגוסט 1980
 משך הקרנה:  93 דקות
 שפת הסרט:  אנגלית
 סוגה:  קומדיה רומנטית, סרט מוזיקלי, סרט פנטזיה 
 מקום התרחשות:  לוס אנג'לס 
 תקציב:  20 מיליון דולר
 הכנסות:  22,762,571 דולר
 הכנסות באתר מוג'ו:   xanadu
 פרסים:  פרס ראזי לבמאי הגרוע ביותר מועמדות לפרס גראמי לשיר "Magic"
 דף הסרט ב־IMDb
 
זאנאדוּ (באנגלית: Xanadu) הוא סרט מוזיקלי משנת 1980 בבימויו של רוברט גרינוואלד ובכיכובם של אוליביה ניוטון-ג'ון, ג'ין קלי ומייקל בק. הסרט נכלל ברשימת חמישים הסרטים הגרועים ביותר שהופקו בהוליווד, גרינוואלד זכה בפרס ראזי כבמאי הגרוע ביותר בשנה הראשונה בה חולק הפרס והסרט היה מועמד לפרסי ראזי ב-6 קטגוריות נוספות. עם זאת, פסקול הסרט זכה בהצלחה עצומה (מכירות של אלבום פלטינה כפול), זכה בפרס איוור נובאלו וכמה משיריו, כולל שיר הנושא בביצוע אוליביה ניוטון-ג'ון ו-Electric Light Orchestra היו ללהיטים. כיום נחשב הסרט כסרט פולחן.
עלילת הסרט

גיבור הסרט הוא סאני מלון (בגילומו של מייקל בק), צייר מתוסכל העובד לפרנסתו בחנות תקליטים כמאייר כרזות לפי עטיפות תקליטים לחלון הראווה של החנות. באחד הימים הגרועים בחייו, בו הוא שב לעבודה אצל סימפסון, בעל הבית המתעלל של חנות התקליטים לאחר כישלון אמנותי, מנשקת אותו ברחוב יפהפייה מסתורית על גלגיליות. למחרת מזהה מלון את אותה יפהפייה על עטיפת תקליט של "תשע האחיות", אותו הוטל עליו להעתיק לכרזה. על גבי העטיפה מופיעות תשע בחורות על רקע אולם שחזיתו מעוצבת בסגנון אר דקו (למעשה, אודיטוריום פאן-פסיפיק בלוס אנג'לס), אולם נטוש אותו מזהה מלון כאולם "זאנאדו" (כשמו של ארמונו של קובלאי חאן, זאנאדו המופיע בפואמה של סמיואל טיילור קולרידג', "קובלא ח'אן").
הבחורה (אוליביה ניוטון-ג'ון), המכנה עצמה "קירה" מתבררת כמוזה טרפסיכורה, אחת מתשע המוזות. תפקידה עלי אדמות אמור להוות השראה למלון, אך היא מתאהבת בו, בניגוד להנחיות אביה, זאוס.
בקו עלילתי מקביל מתיידד מלון עם דני מקגוייר (ג'ין קלי), מוביל הרכב ביג בנד לשעבר, המעוניין לשפץ את אולם זאנאדו, להפוך אותו למועדון לילה ולהופיע בו. הופעתן של המוזות מעודדת את השניים ומאפשרת את שיפוץ האולם. לאחר שמלון וקירה/טרפסיכורה מתעמתים עם זאוס, מרשה האל למוזה לרדת אל ארץ בני התמותה להרף-עין.
בתמונת הסיום, בה נחוגה פתיחתו מחדש של האולם, פונה אל מלון מלצרית הדומה בדיוק לקירה, ומתברר שהיא כפילה בשר-ודם של המוזה.
פרסים והישגים

הסרט נכשל בקופות וזכה לביקורות קטלניות. באתר Rotten Tomatoes זכה הסרט לציון של 27% ביקורות חיוביות בלבד. בשנת 1981 החלו לחלק את פרס ראזי לסרט הגרוע ביותר. "זאנאדו" זכה ל-7 מועמדויות (הבמאי הגרוע ביותר, הסרט הגרוע ביותר, התסריט הגרוע ביותר, השחקן הגרוע ביותר (מייקל בק), השחקנית הגרועה ביותר, השיר המקורי הגרוע ביותר ("Suspended in Time") והמחזמר הגרוע ביותר ב-25 שנה) כאמור, זכה הסרט בקטגוריית הבמאי.
עם זאת, השיר "Magic" היה מועמד לפרס גראמי לשיר הפופ הטוב ביותר בביצוע זמרת. חמישה סינגלים מן האלבום הגיעו ל-20 המקומות הראשונים במצעד האמריקני. העיקריים שבהם הם השיר "Magic" (מקום ראשון במצעד הפופ של בילבורד ומקום ראשון ב-AC); הדואט "Suddenly" של ניוטון-ג'ון עם קליף ריצ'רד (מקום 20 במצעד הפופ, 4 ב-AC) ושיר הנושא של ניוטון -ג'ון עם Electric Light Orchestra (מקום 8 במצעד הפופ, 2 ב-AC ושבועיים במקום הראשון במצעד הפזמונים בממלכה המאוחדת). אלבום הפסקול הגיע למכירות של פלטינה כפולה.
המחזמר בברודוויי

בשנת 2007 הועלה בברודוויי מחזמר המבוסס על "זאנאדו" עם מוזיקה מאת ג'ף לין וג'ון פראר. המחזמר, שכל המשתתפים בו נעים על גלגיליות (כמו במחזמר "סטארלייט אקספרס"), היה להיט מפתיע, עלה ל-500 הופעות וזכה במספר פרסי מבקרים ומועמדות לפרס טוני למחזמר הטוב ביותר.
הערות שוליים

↑  50 הסרטים הגרועים ביותר שנוצרו
↑  "Magic" Xanadu On Broadway, באתר CBS News
| --- | --- |
בקרת זהויות :  MusicBrainz release group: 52638b0d-cd61-329a-8623-253ef09bcf89  MusicBrainz work: 9200e946-10d0-4aa2-b3b7-a1409a4b080a 
אודיטוריום פאן-פסיפיק הנטוש (שמאל), ולאחר השיפוץ כמועדון "זאנאדו" (ימין)
התזמורת הסימפונית של סן פרנסיסקו

| --- | --- |


התזמורת באולם הקונצרטים על שם לואיז מ. דייוויס, סן פרנסיסקו, אוקטובר 2021
 תאריך ייסוד:  1911 
 מדינה:  ארצות הברית ארצות הברית
 מיקום:  סן פרנסיסקו, קליפורניה
 אולם קונצרטים:  אולם הקונצרטים על שם לואיז מ. דייוויס
 מנצח:  אסה-פקה סאלונן
 פרסים:  אקו קלאסיק להרכב/תזמורת 
 www.sfsymphony.org
 
אולם הקונצרטים על שם לואיז מ. דייוויס, מקום משכנה של התזמורת
התזמורת הסימפונית של סן פרנסיסקו (באנגלית: San Francisco Symphony, ובראשי תיבות: SFS) היא תזמורת גדולה שמקום מושבה הקבוע הוא בסן פרנסיסקו, קליפורניה. הופעתה הראשונה הייתה בדצמבר 1911.
התזמורת מנגנת באולם הקונצרטים על שם לואיז מ. דייוויס, שנבנה בשנת 1980.
פעילות

תזמורת סן פרנסיסקו יוצאת לסיורים קבועים בארצות הברית, באירופה ובאסיה, והקונצרטים שלה משודרים מדי שבוע בתחנות רדיו רבות. לתזמורת היסטוריה ארוכה של הקלטות, מהן נודעות ביותר אלה של פייר מונטה לחברת תקליטי RCA, של הרברט בלומסטדט לחברת דקה, ושל מייקל טילסון תומאס לחברת BMG ולחברת התקשורת SFS של התזמורת עצמה.
המקהלה הסימפונית של סן פרנסיסקו שליד התזמורת נוסדה בשנת 1973, ותזמורת הנוער הסימפונית סן פרנסיסקו בשנת 1981.
בשנת 1999 פעלה התזמורת יחד עם להקת מטאליקה ליצירת אלבום משותף בשם S&M. ניצח על האלבום מייקל קאמן, והוא זכה בפרס גראמי על ביצוע רוק אינסטרומנטלי הטוב ביותר לשיר The Call of Ktulu.
בשנת 2004 השיקה תזמורת סן פרנסיסקו את "Keeping Score – MTT On Music", שהיא למעשה סדרת מיזמים של התזמורת, הכוללים: מופעים אודיו-ויזואליים ל־DVD, שידורים ב־PBS's Great Performances, אתרי מולטימדיה ברשת, ותוכניות חינוכיות לבתי ספר.
בשלהי שנת 2015 הודיעה התזמורת הסימפונית של סן פרנסיסקו על הקמת מועדון לילה במתחם האולם, במטרה למשוך צעירים רבים יותר לקונצרטים.
בדצמבר 2018 פורסם כי המנצח הפיני אסה-פקה סאלונן נבחר להיות המנהל המוזיקלי הבא של התזמורת, והוא נכנס לתפקיד בספטמבר 2020, בשנת 2024 התפטר סאלונן מתפקיד המנהל המוזיקלי של התזמורת.
מנהלים מוזיקליים

אסה-פקה סאלונן (2020 - ממשיך)
מייקל טילסון תומאס (1995 - 2020)
הרברט בלומסטדט (1985 - 1995)
אדו דה וארט (1977 - 1985)
סייג'י אוזאווה (1970 - 1977)
יוזף קריפס (1963 - 1970)
אנריקה חורדה (1954 - 1963)
פייר מונטה 1935 - 1954)
באזיל קאמרון ואיזאיי דוברובן (1930 - 1934)
אלפרד הרץ (1915 - 1930)
הנרי האדלי (1911 - 1915)
הערות שוליים

↑  Esa-Pekka Salonen named next Music Director of the San Francisco Symphony, באתר הרשמי של התזמורת, ‏5 בדצמבר 2018(הקישור אינו פעיל)
| --- | --- |
בקרת זהויות :  NLI: 987007306163805171  BIBSYS: 1070797  BNE: XX135540  BnF: cb139064580 (data)  CiNii: DA08047620  GND: 1091714-7  ISNI: 0000 0001 0670 9764  LCCN: n82031729  LNB: 000106102  MusicBrainz: deebc49a-6e06-418e-860f-8c7f770a8bac  NDL: 001144692  NKC: xx0070840  NLA: 35222530  NSK: 000050967  RERO: 02-A003783278  SUDOC: 080495265  Trove: 871581  VIAF: 147904584   WorldCat (עם VIAF): 147904584
זושא (להקה)

| --- | --- |

 תקופת הפעילות:  מ-2013
 סוגה:  פולק, רוק יהודי, סול, רגאיי, ניגונים חסידיים
 www.zusha.com
 חברים
 שלמה גיסין - סולן, יוקללי זכריה גולדשמידט - גיטרה, קולות
 חברים לשעבר
 אלישע מלוטק (2013-2017)
 
זושא (באנגלית: Zusha) היא להקת פולק\סול חסידית יהודית-אמריקאית ממנהטן, ניו יורק. הלהקה, שהוקמה ב-2013 וקרויה על שם רבי זושא מאניפולי, משלבת ניגונים חסידיים עם אלמנטים של ג'אז, פולק, רגאיי ומוזיקה אלקטרונית. כיום כוללת הלהקה את הסולן שלמה גיסין והזמר והגיטריסט זכריה גולדשמידט, המופיעים בליווי הרכב נגנים משתנה.
אלבום הבכורה של הלהקה הגיע למקום השני במצעד אלבומי מוזיקת עולם של הבילבורד.
הלהקה מקושרת לעיתים קרובות לתופעות החסידים-היפסטרים והנאו-חסידות (חברי הלהקה היו קשורים לרב עדין אבן ישראל), אם כי חבריה התנגדו לשימוש במונח האחרון.
היסטוריה

זושא הוקמה בשנת 2013 על ידי שלמה גיסין, זכריה גולדשמידט ואלישע מלוטק. לכל השלושה היה רקע מוזיקלי קודם: גיסין היה הסולן של להקת הרוק היהודי JudaBlue, גולדשמידט היה הסולן והמפיק של הרכב האלקטרו-פאנק ״Ch!nch!lla״ ומלוטק הוא בנו של המנהל האמנותי של התיאטרון היידי ״פולקסביין״ ונכדה של המוזיקולוגית חנה מלוטק.
גיסין ומלוטק נפגשו לראשונה בבית חב"ד בדרום מנהטן, ומאוחר יותר הכירו את גולדשמידט דרך חבר משותף. בתחילה ניגנו יחד שירים של רבי שלמה קרליבך, ובהמשך החלו ליצור שירים יחד. הם קיימו ג'אמים בבתים של חברים והקליטו את עצמם בטלפון נייד. לאחר זמן עודדו חברים ובני משפחה אותם להפיץ את המוזיקה שלהם לקהל רחב יותר.
האי-פי הראשון של זושא, ששמו כשם הלהקה, יצא באוקטובר 2014, ובנובמבר הגיע למקום התשיעי במצעד אלבומי מוזיקת עולם של הבילבורד. לאחר מכן החלה הלהקה לחמם הופעות במועדונים בניו יורק ולהופיע במוסדות יהודיים ובפסטיבלים של מוזיקה יהודית ברחבי ארצות הברית. אלבום הבכורה המלא של הלהקה, ״כוונה״, יצא בינואר 2016 והגיע למקום השני במצעד אלבומי מוזיקת עולם של הבילבורד. השיר ״משיח״ מהאלבום יצא גם כקליפ ביוטיוב. שיר אחר מהאלבום, ״פשוט״, הופיע בטריילר של הסרט מנשה שהוקרן בבכורה בפסטיבל סאנדנס.
ב-2017 עזב מלוטק את הלהקה ונותרו בה גיסין וגולדשמיט. בספטמבר של אותה שנה יצא האלבום השני של הלהקה, ״Colorful World״. ביולי 2017 יצא הסינגל והקליפ "ברוך ה'" אותו ביצעו יחד עם ההרכב פומפידיסא והמפיק מאט דאב, וזכה למאות אלפי צפיות ולהצלחה משמעותית בקרב הקהל הדתי והחסידי. ב-2018 עמדה הלהקה במרכז אחד מפרקי הסדרה הדוקומנטרית חסידיסטוק של תאגיד השידור הישראלי.
בספטמבר 2019 יצא האלבום השלישי של הלהקה, When the Sea Split.
בשנת 2021 הוציאה הלהקה את האלבום הרביעי Cave of Healing.
בשנת 2022 הוציאה הלהקה את האלבום החמישי Open the Gates.
בניסן תשפ"ג (אפריל 2023) ביצעה הלהקה את הניגון החב"די "מארש שמחה", כחלק מפרויקט "צמאה".
סגנון מוזיקלי

המוזיקה של זושא משלבת את סגנון השירה והסולמות של הניגון החסידי המסורתי, חסר המילים, עם אלמנטים ווקליים ואינסטרומנטליים של פולק, ג'אז, סול, רגאיי וסקא. מקורות השפעה שהוזכרו על ידי הלהקה כוללים את שלמה קרליבך, מתיסיהו, בוב דילן, דמיאן מארלי, יוסי פיאמנטה, בון איבר, ג'יימס בלייק, וג'אזיסטים כריי צ'ארלס ואלה פיצג'רלד.
דיסקוגרפיה

אלבומים
2014 - Zusha EP
2016 - Kavana
2017 - Colorful World
2019 - When the Sea Split
2021 - Cave of Healing
2022- Open the Gates
"אח" (feat. C Lanzbom) (2014)
"משיח" (2016)
"התקווה" (2017)
חנוכה כאן! (chanuka 2020)
"משיח" (2016)
"דב בער" (2016)
"ושמרו" (2016)
"התקווה" (2017)
"עד שתהא" (2019)
"הודו לה'" (2020)
"חנוכה כאן!" (2020)
"משנכנס אדר" (2021)
הערות שוליים

1 2  Blumberg, Antonia (26 באוקטובר 2014). "The Hasidic Hipsters Of Zusha Are Here To Rock The World Of Jewish Music". The Huffington Post. נבדק ב-25 בנובמבר 2015. {{cite web}}:  (עזרה)
↑  Wojno, Rebecca (7 בדצמבר 2014). "Wordless melodies to soothe the soul". The Times of Israel. נבדק ב-25 בנובמבר 2015. {{cite web}}:  (עזרה)
↑  Hendelman, Ariel (2 בספטמבר 2015). "Hassidic hipster band Zusha takes nigunim to the next level". The Jerusalem Post. נבדק ב-25 בנובמבר 2015. {{cite web}}:  (עזרה)
↑  Zusha, Billboard
↑  נתנאל לייפר, ‏להקת 'זושא' פורש לדרך עצמאית 238177, באתר כיכר השבת, 07.07.17
↑  נתנאל לייפר, ‏"עולם צבעוני": להקת המופת "זושא" משיקה אלבום חדש 247568, באתר כיכר השבת, 04.09.17
| --- | --- |
בקרת זהויות :  MusicBrainz: bf7d4829-6555-4e06-baf6-6a49ab9af5c4
וולטר בוקר

| --- | --- |

 לידה:  17 בדצמבר 1933 פרארי וויו, טקסס, ארצות הברית
 פטירה:  24 בנובמבר 2006 (בגיל 72) מנהטן, ניו יורק, ארצות הברית
 מוקד פעילות:  ארצות הברית 
 סוגה:  ג'אז
 כלי נגינה:  בס
 שיתופי פעולה בולטים:  קנונבול אדרלי, צ'יק קוריאה
 
וולטר בוקר (17 בדצמבר 1933 – 24 בנובמבר 2006) היה מוזיקאי ג'אז אמריקאי. יליד פרארי וויו, טקסס, בוקר היה נגן בס מוערך. נגינתו התאפיינה על ידי הטיות קוליות, גליסנדו וטכניקות טרמולו.
ביוגרפיה

בוקר עבר עם משפחתו לוושינגטון הבירה באמצע שנות הארבעים של המאה ה-20. הוא ניגן בקלרינט וסקסופון אלט בקולג' עם להקת קונצרטים. בשנת 1959 החל לנגן בבס בזמן שירותו בצבא ארצות הברית. הוא שירת באותה יחידה בה שירת אלביס פרסלי.
אחר שחרורו מהצבא, הוא ניגן עם הסקסופוניסט אנדרו ווייט בוושינגטון, כשניגן בחמישיית JFK בתחילת שנות השישים. בשנת 1964 עבר בוקר לעיר ניו יורק, והועסק על ידי החצוצרן והמלחין דונלד בירד. לאחר מכן, הקליט וסייר עם הפסנתרן ריי בראיינט, זמרת הג'אז בטי קרטר, המלחין והפסנתרן צ'יק קוריאה, נגן הסקסופון סטן גץ, החצוצרן ארט פארמר, נגן הויברפון מילט ג'קסון, פסנתרן הג'אז ת'לוניוס מונק ונגן הסקסופון סאני רולינס, לפני שהצטרף לחמישיית קנונבול אדרלי בשנת 1969, והחל קשר שנמשך עד ליום מותו של אדרלי בשנת 1975.
עבודתו הבאה הייתה סיורים בארצות הברית עם שלישיית זמרת הג'אז שירלי הורן, יחד עם בילי הארט על התופים. באותה תקופה, בוקר עיצב, בנה וניהל את סטודיו Boogie Woogie בניו יורק, שהיה מעין "מכה" למוזיקאים מכל רחבי העולם, ובמהלך שנות השמונים הוא ניגן והקליט עם נגן החצוצרה נט אדרלי, הסקסופוניסטים ניק בריגנולה ארנט קוב, וריצ'י קול, הפסנתרן ג'ון היקס, המתופף בילי היגינס, הסקסופוניסטים קליפורד ג'ורדן, ופרעה סנדרס, זמרת הג'אז שרה ווהן ונגן הסקסופון פיל וודס. בוקר היה נשוי לפסנתרנית ברטה הופ איתה ניגן בשלישייה שכללה את המתופף ג'ימי קוב.
בנוסף לחמישייה שלו, הוא גם הקים את הרכב "Elmollenium", שהתבסס על אותה קבוצת ליבה של החמישייה (פלוס ברטה הופ) והקדיש אותה לנגינת המוזיקה של המוזיקאי והפסנתרן אלמו הופ, שהיה נשוי בעבר לאשתו.
בוקר נפטר בביתו במנהטן, ניו יורק, ב־24 בנובמבר 2006, בגיל 72.
דיסקוגרפיה-(חלקית) > כמוביל

· 2000: Bookie's Cookbook (with Leroy Williams, Cecil Payne, Marcus Belgrave, Roni Ben-Hur, Larry Willis)
דיסקוגרפיה-(חלקית) > כנגן מלווה > עם קנונבול אדרלי

· Country Preacher
· The Cannonball Adderley Quintet & Orchestra (Capitol, 1970)
· Love, Sex, and the Zodiac (Fantasy, 1970)
· The Price You Got to Pay to Be Free (Capitol, 1970)
· The Happy People (Capitol, 1970)
דיסקוגרפיה-(חלקית) > כנגן מלווה > עם נט אדרלי

· Soul Zodiac (Capitol Records, 1972)
· Soul of the Bible (Capitol, 1972)
· Double Exposure (Prestige, 1975)
· On the Move (Theresa, 1983)
· Blue Autumn (Theresa, 1983)
דיסקוגרפיה-(חלקית) > כנגן מלווה > עם ארט פארמר

· The Time and the Place: The Lost Concert (Mosaic, 1966 [2007])
· The Time and the Place (Columbia, 1967)
· The Art Farmer Quintet Plays the Great Jazz Hits (Columbia, 1967)
דיסקוגרפיה-(חלקית) > כנגן מלווה > עם ג'ון היקס

· After the Morning (West 54, 1979)
· Some Other Time (Theresa, 1981)
· In Concert (Theresa, 1984 [1986])
· Inc. 1 (DIW, 1985)
דיסקוגרפיה-(חלקית) > כנגן מלווה > עם אחרים

· Gene Ammons: Brasswind (Prestige, 1974)
· Kenny Barron: Kenny Barron / John Hicks Quartet - Rhymthm-A-Ning (Candid, 1989)
· Joe Chambers: The Almoravid (Muse, 1974)
· Stanley Cowell: Departure No. 2 (Steeplechase, 1990)
· Stan Getz: What the World Needs Now: Stan Getz Plays Burt Bacharach and Hal David (Verve, 1968)
· Roy Hargrove: Family (Verve, 1995)
· John Hicks and Elise Wood: Luminous (Nilva, 1985–88)
· Andrew Hill: Change (Blue Note, 1966 [2007])
· Billy Higgins: The Soldier (Timeless, 1979 [1981])
· Milt Jackson: Born Free (Limelight, 1966)
· Clifford Jordan: Repetition (Soul Note, 1984)
· Archie Shepp: The Way Ahead (Impulse!, 1968)
הערות שוליים

↑  Walter Booker, Bassist, and Teacher born, African American Registry (באנגלית)
↑  All About Jazz, Walter Booker Quintet at All About Jazz, All About Jazz (באנגלית)
↑  Walter Booker dies, Jazzwise (באנגלית)
↑  Bookie's Cookbook - Walter Booker, Walter Booker Quintet | Songs, Reviews, Credits | AllMusic (באנגלית), נבדק ב-2021-07-03
| --- | --- |
בקרת זהויות :  NLI: 987007345609705171  BNE: XX6537574  BnF: cb13936954m (data)  GND: 134575512  ICCU: LO1V393784  ISNI: 0000 0000 5513 6694  LCCN: nr90010341  MusicBrainz: be4aa259-267e-4274-b398-9e42f1541966  SUDOC: 086230263  VIAF: 22331690   WorldCat (עם VIAF): 22331690
חסמיק חרוטיוניאן

| --- | --- |

 לידה:  26 בדצמבר 1960 (בת 64) ירוואן, ברה"מ 
 מוקד פעילות:  ארמניה 
 מקום לימודים:  State Musical Pedagogical College after Arno Babajanyan, Armenian State Pedagogical University 
 סוגה:  פולקלור 
 פרסים והוקרה:  אמן כבוד של ארמניה (2011) 
 
חסמיק חרוטיוניאן (בארמנית: Հասմիկ Հարությունյան; נולדה ב-26 בדצמבר 1960, ירוואן) היא זמרת ארמנית. היא מובילה את הרכב הפולקלור אמסמבל שוגהקן העממי, ומנצחת על הרכב חייריק מוראדיאן לשירת וריקוד ילדים מסורתיים.
המוזיקה של אנסמבל שוגהקן מופיעה בפסקול של הסרט "אררט". האלבום של חרוטיאניאן, "שירי ערש ארמניים" הוכר על ידי הניו יורק טיימס בתור אלבום מוזיקת עולם יוצא דופן לשנת 2004.
לפני שהתחילה להופיע עם אנסמבל שוגהקן, היא הייתה סולנית באנסמבל אגונג (שנוסד על ידי חייריק מוראדיאן) של הרדיו הלאומי הארמני, והופיעה בארמניה, אירופה, ובברית המועצות. עם שוגהקן, הופיעה חרוטיניאן ברחבי העולם: בארמניה, צרפת, גרמניה, אסטוניה, רוסיה, איחוד האמירויות הערביות, בקנדה, ובארצות הברית, בין היתר בפרויקט מוזיקת עולם שארגן הצ'לן יו-יו מה. חרוטיניאן גם הקליטה אלבומים עם ההרכב קארוט. באפריל 2009, היא הופיעה בקונצרט מוזיקה ארמנית מסורתית בפסטיבל בוורוצלב, בפולין, שם גם ערכה סדנאות לשירה וריקודים עממיים. בסתיו 2009, תיירה בסבב הופעות בארצות הברית עם אנסמבל הנשים הקולי קיטקה, כשהן מציגות את המוזיקה של המלחין חייריק מוראדיאן, קומיטאס, ושירי ערש ארמנים, ואף השתתפו בפסטיבל מוזיקת העולם בסן פרנסיסקו. ב-2010 היא הופיעה עם שוגהקן והעבירה סדנה למוזיקה וריקוד ארמנים בלובליאנה, סלובניה.
חרוטיאניאן סיים תואר ראשון באוניברסיטת המדינה הפדגוגית של ארמניה, ומן המחלקה למוזיקה ווקאלית של בית הספר למוזיקה ארנו בבג'אניאן, עם התמחות באופרה.
דיסקוגרפיה

עם אנסמבל שוגהקן:
1995: המוזיקה של ארמניה מס' 5: מוזיקה עממית.
2002: אנתולוגיה ארמנית («Հայկական անթոլոգիա»)
2002: גוראני: ריקודים מסורתיים של המולדת הארמנית
2004: ריקודים מסורתיים של ארמניה («Հայկական ավանդական պարեր»)
2004: שירי ערש ארמנים («Հայկական օրորոցայիններ»)
2008: הרכב שוגהקן: מוזיקה מארמניה («Երաժշտություն Հայաստանից»)
עם אנסמבל קארוט:
2001: אנסמבל קארוט: שירים מסורתיים של ארמניה (כרך א) («Կարոտ 1»)
2003: אנסמבל קארוט: שירים מסורתיים של ארמניה (כרך ב) («Կարոտ 2»)
עם אנסמבל חייריק מוראדיאן לשירת וריקוד ילדים מסורתיים:
2005: שירי ילדים מסורתיים של ארמניה («Հայ ավանդական մանկական երգեր»)
עם אלכסאן חרוטיוניאן:
2010: שירי חתונה של ארמניה («Հայկական հարսանեկան երգեր»)
2007: הורובל: שירי עבודה מסורתיים של ארמניה («Հորովել-Հայ ավանդական աշխատանքային երգեր»)
קטעי וידאו

Agna Oror
Gorani
הערות שוליים

↑  ՀԱՍՄԻԿ ՀԱՐՈՒԹՅՈՒՆՅԱՆ (Armenian)
↑  John Pareles: CRITIC'S NOTEBOOK; This Is the Sound of Globalization (The New York Times, April 15, 2005)
| --- | --- |
בקרת זהויות :  BnF: cb16939929j (data)  ISNI: 0000 0000 7748 5174  LCCN: n2010011331  MusicBrainz: 02f45a32-5183-46d3-9e42-7f8235971702  VIAF: 107921441   WorldCat (עם VIAF): 107921441 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חסמיק חרוטיוניאן".
טאתב צ'אקיאן

| --- | --- |

 לידה:  1 ביולי 1992 (בת 32) ירוואן, ארמניה 
 מדינה:  ארמניה 
 מקום לימודים:  אוניברסיטת ירוואן 
 שפות היצירה:  ארמנית 
 סוגה:  שירה 
 www.tatevchakhian.com
 
טאתב צ'אקיאן (בארמנית: Տաթև Չախեան; ‏נולדה ב־1 ביולי 1992).היא משוררת, אמנית, עורכת, ומתרגמת ארמנית, המתגוררת בפולין.
אוסף השירים הראשון שלה, Dowód (nie)osobisty (תעודת אי-זהות, (2016)), היה מועמד לפרס משורר החירות האירופי לשנת 2018. היא העורכת של כתב העת לשירה iranliter.com. ציוריה הוצגו בתערוכות בבריסל ובארמניה.
תחילת דרכה

צ'אקיאן נולדה בירוואן וסיימה תואר ראשון באנתרופולוגית באוניברסיטת ירוואן. תחומי העניין האקדמיים שלה כוללים את הסמיוטיקה של העיר, "קריאה" של העיר כטקסט. צ'אקיאן משלבת שירה עם אמנות חזותית, למשל, בקולאז ' ים מנייר, אותם היא הציגה בתערוכות בארמניה ובריסל.
היא עורכת את ז'ורנל השירה האינטרנטי iranliter.com המתמקד בתרגומים של שירה איראנית עכשווית.
פרסים

צ'אקיאן זכתה בפרס התחרות הספרותית דיוניצי מליצייבסקי (Dionizy Maliszewski) לשנת 2014, בפרס גאזטה אובווטלסקה (Gazeta Obywatelska) לשנת 2016, בפרס "הגברת הראשונה" של הספרות הארמנית וכן פרס סאהאק פרטב, המוענק על ידי הכנסייה הקתולית בארמניה. אוסף השירה הראשון שלה היה מועמד לפרס משורר החירות האירופי לשנת 2018., פרס המוקדש ל"כיבוד וקידום תופעות בשירה המתמודדים עם אחד הנושאים העכשוויים החשובים עבור הקוראים – חירות– ואשר, באותו הזמן, מאופיינים בערכים אמנותיים יוצאי דופן."
הערות שוליים

↑  "Tatev Chakhian". Versopolis. נבדק ב-22 במרץ 2018. {{cite web}}:  (עזרה)
↑  IKM. "Nominations 2018". europejskipoetawolnosci.pl (בפולנית). נבדק ב-2018-03-22.
↑  IKM. "Dowód (nie)osobisty". europejskipoetawolnosci.pl (בפולנית). נבדק ב-2018-03-22.
| --- | --- |
בקרת זהויות :  PLWABN: 9810694600605606  VIAF: 9075152684038023430005   WorldCat (עם VIAF): 9075152684038023430005 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טאתב צ'אקיאן".
ווקר הייז

| --- | --- |

 לידה:  27 בדצמבר 1979 (בן 45) ארצות הברית מוביל, אלבמה, ארצות הברית
 שם לידה:  צ'ארלס אדגר ווקר הייז
 מוקד פעילות:  ארצות הברית 
 תקופת הפעילות:  מ-2010
 מקום לימודים:  St. Paul's Episcopal School, קולג' בירמינגהאם-סאות'רן 
 עיסוק:  זמר-יוצר
 סוגה:  קאנטרי פופ
 שפה מועדפת:  אנגלית
 כלי נגינה:  גיטרה ופסנתר
 חברת תקליטים:  קפיטול ‏•‏‏ מוניומנט
 www.walkerhayes.com
 
צ'ארלס אדגר ווקר הייז (באנגלית: Charles Edgar Walker Hayes; נולד ב-27 בדצמבר 1979) הוא זמר קאנטרי פופ ופזמונאי אמריקאי.
ביוגרפיה

הייז נולד ב-27 בדצמבר 1979 במוביל, אלבמה. אביו, צ'ארלס הייז, היה מתווך ונפטר ב-2021. הייז סיים את לימודיו בבירמינגהם-סאות'רן קולג' בשנת 2002 עם תואר ראשון במוזיקה.
ביוגרפיה > קריירה מוזיקלית

הייז ואשתו עברו לנאשוויל ב-2005, בתקווה להיכנס לעסקי מוזיקת הקאנטרי. הוא קיבל עבודה בכתיבת שירים עבור חברת הוצאה לאור בנאשוויל ולאחר מכן חתם על חוזה עם מרקורי רקורדס נאשוויל, אם כי הוא בוטל במהירות ועבר לקפיטול רקורדס נאשוויל. ב-2010 הוציא את הסינגל הראשון שלו, "Pants". הוא הופיע לראשונה במקום 60 במצעד שירי הקאנטרי. הייז פרסם את הקליפ לשיר בדצמבר 2010. הייז הופיע גם בפרק של "19 ילדים ועוד היד נטויה". "Pants" והסינגל השני, "Why Wait for Summer", הופיעו שניהם באלבום הבכורה שלו, Reason to Rhyme.
הייז היה שותף לכתיבה ולשירה אורחת ב"Dirty Side", קטע מאלבומו של קולט פורד מהאלבום Thanks for Listening. הוא גם היה שותף לכתיבת הסינגל של רודני אטקינס, "Eat Sleep Love You Repeat". לאחר שבוטל החוזה שלו עם קפיטול רקורדס, הייז עבד בקוסטקו כדי לפרנס את עצמו.
בשנת 2016, הייז חתם על עסקת הוצאה לאור והפקה עם שיין מקנאלי ו-SMACK/RareSpark, שבאמצעותה הוציא שני מיני-אלבומים: 8Tracks Vol. 1 ו־8Tracks Vol. 2. לאחר מכן הגיע הסינגל הראשון שלו תחת מוניומנט רקורדס, "You Broke Up with Me". הוא מופיע באלבומו השני, Boom.
באוגוסט 2018 הוציא הייז סינגל בשם "90's Country", שמילות השיר שלו מכילות התייחסויות מרובות לשמות של שירי קאנטרי משנות התשעים.
ב-4 ביוני 2021 הוציא הייז את המיני אלבום Country Stuff. אחד מהרצועות שלו, "Fancy Like", הפך ללהיט ויראלי דרך טיקטוק והגיע למקום השלישי הבילבורד הוט 100 ולמקום הראשון במצעד שירי הקאנטרי. שירי המיני אלבום נכללו גם באלבום האולפן השלישי שלו, Country Stuff the Album משנת 2022. האלבום הפיק גם את הסינגלים "U Gurl" ו-"AA".
חיים אישיים

הוא גר בטנסי עם אשתו, לייני בוויל הייז, וששת ילדיהם. ילדם השביעי ובתם הרביעית, אוקלי קלובר הייז, מתו זמן קצר לאחר לידתם ב-6 ביוני 2018. ליני נאלצה לעבור ניתוח עקב דימום רב לאחר הלידה. הייז הוא נוצרי והוא פיכח מאז 2016.
דיסקוגרפיה > אלבומים

2011: Reason to Rhyme
2017: Boom
2022: Country Stuff the Album
דיסקוגרפיה > מיני אלבומים

2010: Walker Hayes
2016: 8Tracks (Vol. 1): Good Shit
2016: 8Tracks (Vol. 2): Break the Internet
2019: 8Tracks (Vol. 3): Black Sheep
2021: Country Stuff
דיסקוגרפיה > סינגלים

2010: "Pants"
2011: "Why Wait for Summer"
2014: "Pimpin' Joy"
2017: "You Broke Up with Me"
2018: "Craig"
2018: "90's Country"
2019: "Don't Let Her"
2020: "Trash My Heart"
2021: "Fancy Like"
2021: "U Gurl"
2021: "AA"
פרסים ומועמדויות

| פרס | שנה | מועמד | קטגוריה | תוצאה | מקור |
| --- | --- | --- | --- | --- | --- |
| פרסי המוזיקה של CMT | 2018 | "You Broke Up with Me" | הקליפ הפורץ של השנה | מועמדות |  |
| פרסי המוזיקה האמריקאית | 2021 | "Fancy Like" | שיר קאנטרי אהוב | מועמדות |  |
| פרסי הגראמי | 2022 | "Fancy Like" | שיר הקאנטרי הטוב ביותר | מועמדות |  |
| פרסי בחירת הילדים של ניקלודיאון | 2022 | ווקר הייז | פריצת השנה | מועמדות |  |